Answer:  किसी भी विषय के पाठ्यक्रम निर्माण के सिद्धान्त, उसकी विषय-वस्तु, छात्रों की आयु तथा मानसिक स्तर के आधार पर निर्धारित किये जाते हैं। जीव विज्ञान विषय के पाठ्यक्रम का निर्माण करते समय अथवा उसकी विषय-वस्तु का चयन करते समय सामान्यतः निम्न सिद्धान्तों को ध्यान में रखना चाहिए-
### subject-lowercase

Que : 36. जीव विज्ञान के पाठ्यक्रम के निर्माण के विभिन्न सिद्धान्तों को बताइये।

Answer:  किसी भी विषय के पाठ्यक्रम निर्माण के सिद्धान्त, उसकी विषय-वस्तु, छात्रों की आयु तथा मानसिक स्तर के आधार पर निर्धारित किये जाते हैं। जीव विज्ञान विषय के पाठ्यक्रम का निर्माण करते समय अथवा उसकी विषय-वस्तु का चयन करते समय सामान्यतः निम्न सिद्धान्तों को ध्यान में रखना चाहिए-

1. उपयोगिता का सिद्धान्त- इसके अन्तर्गत छात्रों के लिये जीव विज्ञान के तथ्य तथा प्रत्यय को उपयोगी होना चाहिए। उदाहरण के लिए, हानिकारक एक कोशिकीय जीव, परजीवी, बैक्टीरिया, वायरस एवं बीमारियों का आदान-प्रदान, पौधों का महत्व आदि के बारे में ऐसी जानकारी प्रदान की जाती है जिनका संबंध विद्यार्थी के दैनिक जीवन से हो।

2. लचीलेपन का सिद्धान्त- जीव विज्ञान की विषय-वस्तु को संकुचित करते हुए छात्रों के समस्त विकासात्मक प्रतिमानों एवं रुचियों का ध्यान रखना जरूरी है। लचीलेपन का अर्थ है पाठ्यक्रम इस तरह का हो जिसमें पाठ्यक्रम के अलावा अन्य पाठ्येत्तर क्रियाओं को समाहित करना होता है। हर छात्र को वैयक्तिक स्वतन्त्रता होनी चाहिए।

3. सामुदायिकता का सिद्धान्त- पाठ्यक्रम सामुदायिकता के गुणों तथा लक्ष्यों एवं आवश्यकताओं के अनुरूप होना चाहिए। जीव विज्ञान में मधुमक्खियों, दीमक, चींटी एवं अन्य समुदायों के आधार पर इस लक्ष्य की प्राप्ति की जाती है।

4. क्रियाशीलता का सिद्धान्त- जीव विज्ञान पाठ्यक्रम निम्न सूत्रों की प्राप्ति में जरूरी सहयोग प्रदान करता है-

(1) हृदय संबंधी,

(2) हाथ संबंधी,

(3) मस्तिष्क संबंधी,

(4) स्वास्थ्य संबंधी।

5. व्यापकता का सिद्धान्त- जीव विज्ञान के पाठ्यक्रम में नवीन अनुसंधानों द्वारा व्यापक विकास हो रहा है, पाठ्यक्रमों को इस विकास प्रक्रिया से संबंधित करना भी पाठ्यक्रम निर्माण का मौलिक सिद्धान्त है।

6. सृजनात्मक क्रियाओं का सिद्धान्त- जीव विज्ञान पाठ्यक्रम का निर्माण इस उद्देश्य से किया जाना चाहिए कि यह विद्यार्थी में सृजनात्मक क्रियाओं का विकास कर सके, उन्हें सृजन की प्रेरणा प्रदान कर सके।

7. सम्पूर्ण अनुभव का सिद्धान्त- जीव विज्ञान का पाठ्यक्रम ऐसा होना चाहिए जिसमें छात्रों के सम्पूर्ण अनुभवों को संगठित करने का प्रयत्न किया गया हो अर्थात बालकों के घर, विद्यालय एवं सामाजिक संबंधों के अनुभवों को एकीकृत कर समन्वित किया जाना चाहिए।

8. जीवनोपयोगी क्रियाओं का सिद्धान्त- वे समस्त क्रियाएँ जो छात्र के प्रत्यक्ष-अप्रत्यक्ष ज्ञान से संबंध रखती हैं एवं उनकी वैचारिक, सांवेगिक, चारित्रिक और नैतिक अभिवृत्तियों को समृद्ध करती हैं।

जीव विज्ञान की विषय-वस्तु का चुनाव निम्न बिन्दुओं के आधार पर करना चाहिए-

(1) छात्रों की आयु, योग्यताओं एवं स्थानीय वातावरण तथा मौसम के अनुरूप होनी चाहिए।

(2) पाठ्यक्रम छात्रों की अभिरुचि तथा निरीक्षण पर आधारित होना चाहिए।

(3) जीव विज्ञान के छात्रों की मौलिकता तथा क्रियाशीलता पर आधारित होनी चाहिए।

(4) जीव विज्ञान का पाठ्यक्रम छात्रों के दैनिक जीवन से संबंधित होना चाहिए।

(5) जीव विज्ञान का पाठ्यक्रम, छात्रों की कठिनाइयों के स्तर का होना चाहिए।

(6) जीव विज्ञान का पाठ्यक्रम, छात्रों में वैज्ञानिक प्रवृत्ति का निर्माण कर सके ऐसा होना चाहिए।

उच्च प्राथमिक तथा माध्यमिक स्तर के जीव विज्ञान पाठ्यक्रम का निर्माण निम्न बिन्दुओं को ध्यान में रखकर किया जाना चाहिए-

(1) जीव विज्ञान की आवश्यकताओं पर आधारित जीव विज्ञान शिक्षण की व्यवस्था होनी चाहिए।

(2) जीव विज्ञान शिक्षण की उपयुक्त सामग्री को संग्रहित किया जाना चाहिए।

(3) जीव विज्ञान शिक्षण में पर्यावरण अध्ययन तथा स्नाधिगम के विशेष अवसर पाठ्यक्रम में होने चाहिए।

(4) जीव विज्ञान की अध्ययन-अध्यापन की नवीन तकनीकों तथा विधाओं का प्रयोग करना चाहिए।

(5) जीव विज्ञान शिक्षण में नैतिक परम्पराओं एवं सांस्कृतिक मूल्यों के प्रति अनुराग होना चाहिए।

(6) जीव विज्ञान शिक्षण में स्वधारणा का निर्माण करना चाहिए।

subject-lowercase - Notes  If Error Please Whatsapp @9300930012

Copyright © mpboardonline.com